Capricornus (astrologia)
Capricornus (Graece:αἰγοκερεύς) est decimum signum zodiacum, in ordine post sagittarium et ante aquarium. Gradus capricorni in zodiaco sunt ab 270 usque ad 300, et Sol transit in hac zona ab solstitio brumali, circiter 21 Decembris, usque ad 20 Ianuarii. In astrologia est unus trium signorum terrae una cum virgine et tauro, et unum quattuor signorum cardinalium una cum cancro, libra, ariete. In loco opposito capricorno est cancer. Capricornus videtur esse signum femininum sive passivum sicut omnia tria signa terrae.